Nen-deus plijet din é tennez àr an dén-zé, é laras ar vaoéz melén a  oé da stur ar uétur. Ne oa ket talvouduz, Alice.  Alice ne respontas ket.  Red eo deoh tennet én êr, é laras hoah ar vaoéz melén, eid gobér aon  dehé, hag ind a gomprenna neo ket ur goap. Mar dré néchans an dén-zé  a zo marù, on oll noz riska boud gastet.  Alice ne responté ket mui.  Kened or raktréz a zo nint ket goest chonj é hell ar gurun skoein  daou  uéh ér mem noz. Ma chilaouet, bugalé ?  Bugel erbed a respontas.  Montr an daolenn bord a laré seih eur ha peùar.  Ind a chonj un dén en-eus gréet un argand stal eo press àrnehoñ téhein  pé moned ér gêr eid en em guhed é hortoz ne véhé ket mui danjér. Hag  ind a fari àr ar poent-zé. Ma hoariam mad or hartennou hénoah é  hounidim dan nebeutan daou-ugent mil dollar.  Un digunér én abardêz, é  cherr ar werhérion guin-ardant berped dévéan, guéhavéh paz éraog  hanternoz, pedeguir é ta an dud eid gobér provizionou eid an diben-  suhun. Ur bochard argant a zo ér yalhou. Un bochad argant da zapoud  dem. Met ne fall ket mui din é tennet àr an dud. Komprenet peus ?    Ar vugalé ne respontas ket.  A-dran ou maskennou, ou lagadou a eùéhé an daou du ag ar vali.. En  arben ag ar faot é stumm amandou a oe én ou maskennou, ind a zeblanté  boud bugalé ag an Oriant, zokén ar ré ou-doe é zaoulagad glaz.  - Dis spisoh é komzan, Alice. Kleùetpeus mad ?  Alice a hejas eid lared ya.  Chetu ni arruet, é laras ar vaouéz. Nivéren deù.  Hi a ias kuit ag ar strêd eid arsavein é-tal riblenn-ar strêd.. Ar stal  guin-ardant, sklérijet mad, a laré e lihérennou braz : GUINOU HA  GUINOU-ARDANT BRUDET.  Hoariet mad, bugalé ! e laras ar vaouéz melén.  Ar vugalé a redas àr ar riblenn-strêd.  Trick or treat ! Trick or  treat ! é youhas dur vaouez goh hag a iê  kuit dar poent-zé ag ar stal.  Ken koantig int ! e laras hi én ur stokein én he daouorn.    Ur weh abarh, ar vugalé a arsavas a-béh boud koantig. Ar perhienn a oa  ged é gein tremazé, ean a saùe ar vréh eid klask tapoud ur voutaill  Johnny Walker.  Alice a en lahas heb ur gir.  A-dran ar yalh, ar hontabl, tregont vlé bennag, a huchas.  Alice a lakas ur volotenn én é benn.  Ar vugalé a houlleas ar yalh é nebeud a  daouzeg segondenn. Unan étrézé  a dapas eùé ur voutaill Canadian club àr un dresoér. Da heul ind a ias  kuit er strêd én ur youhal ha kanal :  Trick or treat ! Trick or treat !      Ж      - Allo, Peaches ? é laras ur voéh goaz ér pellgomz.  - Hi-heh-unan.  - Klask a ran ho kavoud abaoe ar beure. Ma segreterez he-deus laosket  din  ho niverenn, met he-doa ankounahet lared ouzin evid pesort ajans e  labourit.  Pesort ajans é labouret ?  Ya ! Aman Phil Hendricks, a g/Camera Works. Aoza a raom eun heul  klicheou evid ar suzun ma za, ha ma segreterez a lar ouzin e vefeh  dedennet. Pegen oadet oh ?  Nao ha daou-ugent vlé, é respontas-hi heb chom én arvar, hag é  tiverchein unneg vlé ag he buhé.  Mad tre, e laras an den. Ar labour e raom a zo evid ar hatalog Sears.  Ind a glask hweh maouez… dare evid diskoa brohou-ti neve. Lavarit  ouzin niverenn hoh ajans ha e halvin anezo archoah er beure.  Met… nam-eus ket ajans, é valibouzas Peaches.  Ajans nho-peus ket ? Iskiz eo… A ped a vloaz e labourit evel model ?  Noun ket ur vodel, aotrou, é laras Peaches ged ur voeh surroh dija.  Ket eur vodel ? Neuze penaoz he-deus gellet ma segreterez…  Un taù hir a voe dan diben aral ag ar neudenn.  Hwi zo e gwirione Peaches Muldoon ? é laras hoah ar voéh.  Ya vad. Med ne…  349-4040 ?  Ya. Med ho sekreterez he-deus sigur….  Selaouit, am-eus dindan ma zaoulagad hoh ano  hag ho niverenn pellgomz,  skrivet gand he dourn. Ha hwilar noh ket ur vodel ?  Noun ket. Ur GD on.  Ur petra ?  Ur glanvdiourez diplomet.  Neuze, penaoz he-deus gallet … ?  Un taù arall a voé.  Sonjet ho-peus, eur wech dan nebeutan, beza model ?  Martézé, nend ouian ket. Med gweh erbet é-giz siriuz.  Ha setu marteze an diskoulm ! Sur ho-peus koumzet eun deiz deun den  bennag, hag ar brud a zo deuet da ziskoarn ma segreterez. Se zo an  diskoulm  unan, me gred.  Penaoz eo anùet ho segretérez ?  Linda. Linda Greeley.  An anù-ze neo ket anaùet genein.  Klaskit kavoud ar sonj. Daoust ho-peus laret eur wech, dirag mignoned  bennag, ho-poa ar choant beza imbannet en eur gelaouenn ? An diskoulm  e vefe.  Eid lared deoh an oll, euh… Tud zo eid lared dohein er gobér, atao.  Met hui oèr ar peh a sinifi ar haojou-ze. Nam-eus ket chonjet é oent  siriuz. Noun ket mui ur plah youank, hui wel.  Dam, e choarhas  an den dar pellgomz, nao ha peùar-ugent a zo pell  boud un oad kanonik.  Spi am-eus. Met ar re all a glask atao ho flatein. Non ket kaer  eroalh eid boud model. Red eo kaouid ur hiz resiz eid er hobér, ha sur  on boud éet pelloh ag an oad-zé.  Euz pesort kiz oh, Peaches ?  Diêz é véhé dein respont dar goulenn-zé.  Perag ? Pegen uhel oh, da skwer ?  Ur metr eih ha tri-ugent.  Ped a gilo ?  Ré galz. Met é hellan boud treudoh buan.  An den a hoarhas èl  un dén a gompren mad.  Peaches, e-laras ean. Nouzan ket ur vaouez unan er bed ha nen-defe  graet an havaleb respont. Pegen pouezuz oh, e gwirione ?  Tro-dro tri-ugent kilo, e haouas-hi én ur ziverchein deg kilo dun  taol.  Noh ket re deo, e laras an den ged ar mem hoarh a gomprene. Ur metre  eih hag tri-ugent evid tri-ugent kilo, kaer eo zoken, me gav din…  Neoah en em santan un tammig zoftig, mar komprenet ar péh é laran.  Uzeo oh, Peaches ?  Pétra ?  Zoftig a zo eur gir ebraeg. Met Muldoon neo ket eun ano ebraeg, neo  ket ?  Nann. Iwerzonad on.  Gand ar bleo rouz, e larfen ?  Penaoz é hellet er houzoud ? é houlennas-hi é hoarhein.  Klevoud a ran ive eur pouez-mouez skanv euz ar hreisteiz en ho maner  komz. Eur fazi eo ?  Me zo ag an Tennessee. Ne greden ket e vézé kleùet hoah breman.  Se zo ar pez en-deuz graet e seblante zoftig eun tammig iskiz en ho  kenou. Diêz e gavan noh ket eur vodell euz ho micher,  Peaches. Pêa a  raom kant dollar ha pemp-arn-ugent peb eur, hag on-neus dan nebeutan  pevar pajenn arn-ugent daoza. Eur bern argant e vefe bet evidoh, neo  ket ? Hwi zo klandiourez bemdeiz ?  Noun ket mui. Nameid e ran ar vizitou én tiér.  Neuze ho-peus amzer dieub awalh, e larfen. Ar voéh a chomas un tammig  en arvar. - Selaouit, nouzon ket petra zo dober. Ar pez e klaskom,  se zo maouezed dare awalh evid beza diskoeet evel mestrezed-ti. Ne  fell ket ouzom  modellou sexy. Pa lavarit oh re zoftig, hwi ne sonjit  ket ne…  Ne chonjan ket erbed. Nao vlé ha daou-ugent oun, nankouahet ket.  Na petra ta ! Sophia Loren he-deus meur a hanterkant vloaz, ha plijuz  eo kemend all ! Ar pez e fall din lavaroud eo, ne glaskom ket eur  Sophia Loren. Galloud a rit sonj da Zophia Loren en eur vroh-ti ? -  Ean a hoarhas ur weh aral, hag a voé siriuz éndro. Larit din ho  muzulou choaz. Komz a rin archoaz en ajans. Hwi peus laret eun metr  eiz ha tri-ugent…  Ya.  Ha tri-ugent kilo ?  Se zo.  Komzit din deuz ar rest, Peaches. Tro-dro an divronn da gentan.  Pemp ha peùar-ugent.  Mad tre ! Ne fell ket dim modellou re deo, met nag ive modellou re  dreut pe re goz. Beza zo vaouez gand ho tivronn o koueza war o  daoulin. Noh ket e-giz-ze, Peaches ?  Noun ket erbed.  Parfed. Eur miloer oh-eus er sal ?  Ya, met…  Gellout a rit en em weled ?  Ya, met…  Heb leuskel ar pellgomz ?  Sur, diragzon éma.  Sellit ahanoh hoh unan er melezour, Peaches.  Perag, eid gobér petra ?  Peorgwir eo poezuz evidoun gouzoud hoh ide deoh-hwi. Penaoz emaoh  gwisket breman, Peaches ?  Ged ur gorfkenn hag ur vroh.  Botou peus ? Botou ged seulou uhel ?  Ya.  Hag eun harp-divronn ? Eun harp-divronn hoh-eus ?  Chilaouit, ar gaoj-ze a gomans boud diêz dein.  Perag ? Nemed e fall din gouzoud penaoz e sonjit ?  Diàr petra ?  Diwar ho tivronn.  Sellit er melezour, Peaches.  Ar gaoj-ze me ra boud é gwirioné nervennuz.  Lemet ho korfkenn, Peaches. Lavarit nemed ar pez e gwelit…  Hi a cherras dun taol brusk.    He halon a stoké kaled. Un moiand é oa. An dén-zé louz en-eus gréet  goap ahanon. Ha me am-eus laret dohtoñ ar péh é venné, ha muioh hoah !  Med penaoz en-eus gellet gouzoud ma anù-badé ? Skrivet eh oun é lior  ar pellgomz ged an anù P. Muldoon. Ar respondér, èl-sur ! « Allo, me  zo Peaches Muldoon, ha  nhellan ket respont deoh breman. » Sigur eo !  Kavet en-eus Muldoon ér lior ged an niveren, hag a respondér en-eus  laret dohtoñ ar rest.  Hag al lior pellgomz en-eus roet dehoñ ma chomléh !  Ha martézé é ta, breman !  Ar pellgomz a glokas hoah.  Na respontez ket, e laras hi én he halon. Na respontez ket, nag é véhé  Sandra an hani hag a halv eid abaden an hanternoz.  Ar pellgomz ne arsavé ket. Hi a zigoras dar pederved wéh, ged heh  alan berr, ged he dorn é  krenein.  Alo ? é laras-hi.  Peaches ?  Ean é oa ur wéh hoah ? Ar voéh a oa dishaval.  Ya ?  Salud deoh, me zo an énsellour Andy Parker, an hini en-des sikouret  eid lakad ér prizon ho mab foll. Spi am-eus nho teranjan ket.  Ma zeranjein ? Nhellet ket gouzoud penaoz hoh deit mad, ensellour !      Ж    Petra larit euz an dra-ze ? é laras Parker koutant tré pa cherré ar  horned. Dalhet he-deus ar sonj ahanoun, ha muioh, hi a houlenn ouzin  doned dioustu.  Lared a ram ous un dén ha nhellér ket ankouahaad, é respontas Brown.  Chouké dé vureo hag a skrivé ged ar mekanik ar raport diàr ar bruched  kavet a-dran ar Burgundy. Genero a hejé eid gwéled drest dé skoaz.    An oll sal a oa lein ag an trouz gréet ged ar mekanikou-skrivein.    Meyer - nen-doé ket lemet é chupenn - a skrivé ar raport diàr ar  vugalé ou-doé argadet ar stal guinou-ardant ha lahet ar perhienn.    Kling a achué ur raport  aral diàr ur laer ou-doé paket tri déi a-gent,  met é chonjou a iê da Eileen atao. Hi oa breman da g/Calms Point hag  a aozé merhad he mision ér Hartér fall. Chonj a rê é héllahé moned du-  zé dévéatoh, hag a sellé liéz an oroloj. Nandeg ha kard. Martézé da  hanternoz, é fin é servij, é iahé du-zé eid guéled hebken. Eileen ne  ouiahé ket é véhé ean ér hartér. Un trived sikour, én ur jeu mod-zé,  ne oa ket ré galz.  Mad eo, é laras Parker, ma n-eus den ebed ezomm ahanon  aman, me gred  e z an da bourmenn.  Dén erbed en-eus afér ahanous, e hrozmolas Meyer heb seùel é ben.  Nameid daou zrouglah on-eus àr hor brehou. Ne wélam ket penaoz é  hellahez or sikourein.  Respont ouzin frank, Meyer, é respontas Parker. Sonjal a rez e  gwirione e vo serret an daou afer-ze fennoz ? E ta vuhe hir dija euz  poliser, daoust hag eo arruet nemed eur wech pa eo bet eun drouglaz  diskoulmet an heveleb deiz pa n-deus kroget ?  Klask a ran kavoud chonj,  é respontas Meyer heb krèdenn.  Me nam-eus ket ezomm klask, peogwir neo ket degouehet beteg breman.  Nemed ma chom an lazer en e leh o hortoz ahanom, gand e bistoled en e  zorn ha moged o voned kuit deuz ar hanol. Er hontrel, ezomm on-eus euz  sizuniou evid kavoud anehan. Miziou. A-wejou lod a vloaveziou.  Ha lod a wehou, kantvléadou, é laras Brown dé zro.  Da vèn é fall dis arru ? é houlenas Meyer soéhet un tammig.  Met un dén arall a respontas :  E guirioné ?  Carella, eüruz oun ta weled !  Un den uhel e oa, un atlet. Bleo tañoèl, e oa gwisket ged ur roched  sport ged karrezou, ur chupenn glaz, ur bragou koton skanv ha botou  gell-du. Ean a yas dohtu de vureo hag a glahas er hlaser metalik ged  ar hemenou telefon prèset.  Penaoz eo er-mêz ? e houlennas Brown ?  Sioul breman. Ean a houlennas Kling : - deut ous mad endro ?  Tapet am-eus un taxi.  Ean en em drohas dedal Brown.  Perag ous ken euruz ma gweled ?  En  arben ma fartenér. An ensellour Meyer Meyer, a zo aman dé vureo  ged é chupenn neùé hag é vleo hantér-moèl. Gréet eo bet é chonj getoñ  diskoulm un drouglah henoah. Ha ean a glask ar guellan skipaillér.  Neusen, noun ket én afér, é laras Carella heb moushoarhein. Pesort  drouglah, Meyer ?  Bugalé ou-des argadet ur stal guinou-ardant ha lahet ar perhenn.  Krennardou ?  Ou oad a véhé guelloh étré unneg ha daouzeg vlé.  Hemb obér goap ?  Eroalh é vo kavoud  sukr-hei ha chokolad eid ou derhel, é laras Brown.  Evel-ze, hui zo war an heveleb afer, an oll, e laras Parker.  Deit on nameid eid évein ur hafé, é brotestas Carella.  Ha me am-eus an afer Peaches Muldoon.  Petra zo ?  Ur glandiourez gaer evel an deiz hag he-deus galvet ahanoun.  Tri-ugent vlé ha meur eo ! é skrignas Brown.  Met, hi zo koh ! e laras Genero, feuket é guirioné.  Displeg dehoñ, Parker.  Bez out bet gwech ebed gand eur glandiourez ?  Nann… ha gweh  erbed hoah ged ur vaouez tri-ugent vlé.  Lared a ran dis displegein dehoñ, e poézas Brown.  Mad tre, é laras Parker. Gouzoud a rez mad eo ar hlandiourezed ar re  kenta er hit-parade ? Eun dra sur eo, pa imbanner eul levr, ma vez  skrivet ar ger « klandiourez » en titl, sur out doubla ar gwerz.  Piou en-eus laret an dra-sen ?  Lared a ran dit, ez eus eur statistik. Eun embanner en-eus laret ouzin  an dra-ze, eur bloaz a-gent. Ar ger « klandiouerez » a zigur dit eur  gwerz ouspenn dan nebeutan eur milion levr.  Skriv a rin ur lior entitlet « an dud noah hag ar nursezed, é laras  Brown heb hoarhein.  Perag ne véhé ket « Eet kuit ged ar hlandiourézed » ? é houlennas  Meyer.  Pe Nurse-22, é houlennas Carella.  Tudou, ho laoskan gand ho fentusellou, e laras Parker. Gweled a rit  ahanoun endro archoaz er beure. Ha ne lavaran ket e peseurt stad.  Marteze e véhé guelloh é chomhez ér hartér, é laras Brown. Cotton a zo  é-unan ér-mêz.  Kling a hello hen sikoura. Me e tapan endro eun ensell koz deg vloaz…  Krèdein a ren un ensell koh unneg vlé, é trohas Carella.  An torfedou a zou unneg vlé koh. Deg vlé zou breman, en-eus ean  arrestet ur foll hag a lahé ar véléion unan goudé é-gilé. Mab ar  glandiourez é oa.  Ar vugalé ag henoah a zou unneg vlé, é laras Meyer. Ar re ou-deus  lahet ar guerhour guinou-ardant. Pé zaouzeg dar muian.  Dar re-zé é chonjen, é laras Carella.  Galloud a ran moned  kuit ? é houlennas Parker.  Dén erbed a respontas dehoñ.  Neuze, aotrounez, e hoantan deoh eun noz vad.  Chonj ri leuskel un niveren é-peléh e hellahem ta hervel ? é  houlennas Brown.  Ne sonjan ket, nann, é respontas Parker séh.    Ar pellgomz a halvas pa ean a dréhé an norig hag a iê kuit ér horidor.  Brown a hejas é ben dedaltoñ én ur zigor ar horned.  Artie ? Dave Murchison. Te eo a laboures diàr ar horf trohet é tammou  kavet ér poubellennou ?  Un  tam hebken on-neus bétag breman.  Faos, e laras Murchison, kavet on-neus an eilved.      Ж  .